1848. augusztus 19-én nemcsak katonai kérdésekről beszélt Kossuth a képviselőházban, hanem – egy interpellációra válaszolva, és Széchenyi* feleletéhez csatlakozva – egy olyan kérdésről is, melyet az ország gazdasági élete szempontjából Széchenyihez* hasonlóan mindig is fontosnak tartott: a Magyarországot Erdéllyel összekötő pest–kolozsvári vasútvonal építéséről. Felszólalását a Közlöny 1848. augusztus 21-i száma alapján közöljük.