Kossuth toborzó útra indulásával egy időben jelent meg a Kossuth Hírlapja szeptember 24-i számában az a kiáltvány a magyar néphez, amelynek elkészítését a képviselőház szeptember 16-i ülésén határozták el. Aznap este Kossuth már Nagykőrösről számol be feleségének a toborzó körút első napjának eredményéről. Ezt a levelet a saját kezű eredeti alapján közöljük (OL R 121. Kossuth Lajosné* Meszlényi Teréziára vonatkozó iratok. II. U.7.–2.).