Uraim! – a beszédet a melléklet a következő bevezetéssel közli: „Magyarország polgárai! Szabadságunk és függetlenségünknek oly régen hirdetett igéje testté lőn!… A nemzet óhajtását a trón magáévá tette… E pillanatban a nép mint nemzet él!… Ma délutáni öt órakor érkezett meg Bécsből küldöttségünk, s Pozsony polgárai, a magyar ifjúság eggyéolvadt nemzeti őrserege közt, a villogó kardok százai előtt Kossuth Lajos következőleg hirdeté a nép ezreinek Magyarország új chartáját.”