# 53. Kossuth utasítása Perczel Mór vezérőrnagynak a megütközésre+

Budapest, 1848. december 29.

Édes Móricom!

Időnyerés végett nem írok külön, hanem küldöm azt, amit Görgeynek* írtam, párban.

Csak egység és egyesség, az Istenért!

Az örökös retiráda lehangolta a sereg szellemét – egy támadás, egy győzelemnek kell okvetlenül történni még az eldöntő csata előtt.

Szekulitsot* magadnál tartod? Vagy küldd Pestre, ha ideküldöd, úgy két nap alatt felszereljük, s ismét megyen előre mint rezerva, kívüle még vagy öt zászlóalj azon 3500 emberen kívül, mit holnap Bicskére küldök.

Valami győzelmecskét, édes Móricom*, különben az örökös retiráda lever minden bátorságot a nemzetben.

Isten áldjon meg