(Harsány éljenzés) – az újság a következőképp folytatja beszámolóját: „Ezután gróf Batthyány Lajos ekképpen nyilatkozott: »Ígéretet tenni nem akarok, hanem azt várhatják, miszerint én életemnek napjait kirekesztőleg feladatom teljesítésére fordítandom, de hogy azt jó szándékommal elésegíthessem, és e tekintetben sikert nyerhessek, egyre van főképpen ezen első percben szükségem, ti. a nemzetnek irántami bizodalmára.« E nyilatkozatot hangos éljen kiáltások követvén, Kossuth Lajos újra ekképpen folytatá.”