Görgey 1848. december 26-án jelentette, hogy kiüríti a győri sáncokat, mert az ellenség átkarolta. Perezel, aki önálló seregvezér volt ugyan, de nem bocsátotta meg sem Görgeynek, sem Kossuthnak, hogy nem ő került a főhadsereg élére, fullánkos megjegyzéseikkel kísért jelentéseket küldött Kossuthnak. A különben mindig derűlátó Kossuth levélben fakadt ki Görgeynek az ellenség túlereje miatt kínosan kényszerű hadviselési módja ellen. Kossuth levelét a saját kezű eredeti alapján közöljük (HL 1848–1849 6/544.).