A képviselőház december 31-i délelőtti zárt ülésén két indítvány hangzott el: Kossuth az országgyűlés és az Országos Honvédelmi Bizottmány áthelyezését javasolta, Batthyány Lajos* gróf pedig azt, hogy egy országgyűlési küldöttség keresse fel az ellenséges fővezért, és kísérelje meg elfogadható feltételek mellett a békekötést. Este az országgyűlés két háza vegyes ülést tartott. Ezen Kossuth is elmondta véleményét mind a két ügyben. Első felszólalását közöljük, mégpedig a Közlöny 1849. január 14-i száma alapján.