Kossuth október 14-én, a képviselőház ülésén is foglalkozott a határ átlépésének kérdésével. A képviselőház határozata ezúttal azt parancsolta a hadseregnek, hogy „saját hazánk oltalmára szorítkozzék, és semmi oly lépést ne tegyen, melyet osztrák szomszédaink, különösen Bécs, kedvetlenül fogadhatna”. Kossuth ezek után írta meg újabb levelét a lajtai sereg parancsnokának és a tá borban tartózkodó biztosoknak. A levelet az eredeti irat alapján közöljük (OL H 103 Csány László* iratai. Iktatatlan beadványok 55. fol.).